A Tanács határozata

(2002. december 19.)

az Európai Közösség és Kanada között az 1994. évi GATT XXVIII. cikkének megfelelően a gabonafélék tekintetében az 1994. évi GATT-hoz csatolt EK-CXL. engedményes listában megállapított engedmények módosításáról szóló, levélváltás formájában létrejött megállapodás megkötéséről

(2003/253/EK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság ajánlására,

mivel:

(1) 2002. július 26-án a Tanács felhatalmazta a Bizottságot, hogy az 1994. évi GATT XXVIII. cikkének megfelelően kezdjen tárgyalásokat a gabonafélékre vonatkozó bizonyos engedmények módosítása céljából. Ennek megfelelően az Európai Közösség 2002. július 26-án értesítette a WTO-t az EK-CXL. engedményes listában szereplő bizonyos engedmények módosítására irányuló szándékáról.

(2) A Bizottság a Szerződés 133. cikkével létrehozott bizottsággal konzultálva és a Tanács által kibocsátott tárgyalási irányelvek keretén belül tárgyalásokat folytatott.

(3) A Bizottság a lényeges ellátási érdekeltséggel rendelkező WTO-taggal, Kanadával levélváltás formájában megállapodást hozott létre.

(4) Az Európai Közösség és Kanada között levélváltás formájában létrejött megállapodást ezért jóvá kell hagyni.

(5) Annak biztosítása érdekében, hogy a megállapodást 2003. január 1-jéig teljes egészében alkalmazni lehessen és a gabonafélék piacának közös szervezéséről szóló, 1992. június 30-i 1766/92/EK tanácsi rendelet [1] módosításáig a Bizottságot fel kell hatalmazni, hogy a rendelettel kapcsolatban átmeneti eltéréseket fogadjon el.

(6) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [2] összhangban kell elfogadni,

A KÖVETKEZŐKÉPPEN HATÁROZOTT:

1. cikk

Az Európai Közösség és Kanada között a gabonafélék tekintetében az 1994. évi GATT-hoz csatolt EK-CXL. engedményes listában megállapított engedmények módosításáról szóló levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

Az e megállapodás 2003. január 1-jéig történő teljes alkalmazásának lehetővé tételéhez szükséges mértékben a Bizottság – az e határozat 3. cikkének (2) bekezdésében említett eljárással összhangban – eltérhet az 1766/92/EGK rendelettől, a rendelet módosításáig, de legfeljebb 2003. június 30-ig.

3. cikk

(1) A Bizottságot az 1766/92/EGK rendelet 23. cikkével létrehozott Gabonapiaci Irányítóbizottság segíti.

(2) Amennyiben az e bekezdésre hivatkozás történik, az 1999/468/EK határozat 4. és 7. cikkét kell alkalmazni.

Az 1999/468/EK határozat 4. cikkének (3) bekezdésében megállapított időszak egy hónap.

(3) A bizottság elfogadja saját eljárási szabályzatát.

4. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 2002. december 19-én.

a Tanács részéről

az elnök

M. Fischer Boel

[1] HL L 181., 1992.7.1., 21. o. A legutóbb az 1666/2000/EK rendelettel (HL L 193., 2000.7.29., 1. o.) módosított rendelet.

[2] HL L 184., 1999.7.17., 23. o.

--------------------------------------------------